**A szakdolgozattal kapcsolatos információk, feladatok és dátumok**

(2019-20)

**A szakdolgozat terjedelme:** 60 – 80 ezer leütés (szóközzel)

**A szakdolgozat formázása:**

* 12 pontos, jól olvasható betűtípus (pl. Calibri, Helvetica, Times New Roman);
* 2 cm margó,
* 1,5 sortávolság,
* lábjegyzetek (tehát NEM végjegyzetek!)
* szöveg végén egységesen szerkesztett (szerző vezetékneve szerinti abécérendben!) bibliográfia alapadatokkal:
  + szerző(k) (vagy szerkesztő(k) neve
  + megjelenés dátuma
  + könyv/tanulmány címe
  + megjelenés helye
  + kiadó neve
  + amennyiben tanulmány: a kötet/folyóirat címe, folyóirat száma, oldalszám
  + amennyiben az interneten elért tanulmány úgy a letöltés pontos idejének feltüntetése!
* felhasznált képekről képjegyzék pontos adatokkal!
* a diplomadolgozatok fekete műbőr borítóba kötése a MOMÉn nem kötelező, de a dolgozatokat a spirálos, műanyag előlapos kötésnél tartósabban és méltóbban kérjük bekötni.
* a diplomadolgozat külső boítóján legalább három sor szöveg szerepeljen:
  + SZAKDOLGOZAT
  + a szerző neve
  + a név alatt a szak neve: Designkultúra BA
  + MOME 2020
* a diplomadolgozat belső címoldalán (3. oldal)
  + SZAKDOLGOZAT
  + a szerző neve
  + Designkultúra BA
  + MOME 2020
  + konzulens:

**A szakdolgozat leadása:** két nyomtatott példányban + elektronikus feltöltés

\*\*\*\*\*

**December 6. 13:00** Témabejelentő leadása az Elméleti Intézet Titkárságán:

* a témabejelentő nyomtatvány az neptunban megtalálható, de a titkárságon nyomtatva is fel lehet venni;
* a témabejelentőn a dolgozat címét, a téma rövid leírását és a konzulens nevét kell feltüntetni;
* a témabejelentőt a konzulensnek alá kell írnia;
* konzulens az Elméleti Intézet bármely oktatója lehet, de megfelelő indok alapján más konzulens is elképzelhető – ezt természetesen külön kell kérvényezni (a kérést az Intézet igazgatója és a szak vezetője bírálja el);

**Március 13. 12:00** Első konzultációs igazolás leadása az Elméleti Intézetben:

* a szakdolgozat megírásához szükséges kutatási szakasz lezárása;
* az igazolás mellé ezért csatolni kell a dolgozat – kutatás alapján kialakult – szinopszisát és bibliográfiáját;
* az igazolás által a konzulens igazolja, hogy konzultált a hallgatóval és elfogadta annak szinopszisát, bibliográfiáját és eddigi kutatását.

**Április 24. 13:00** A szakdolgozat leadása az Elméleti Intézetben:

* a szakdolgozat mellé kell csatolni a második konzultációs igazolást, amellyel az oktató igazolja, hogy konzultált a hallgatóval, és dolgozatát beadásra, illetve védésre alkalmasnak találja.
* a dolgozatot rövid összefoglalással együtt fel kell tölteni az egyetem online repozitóriumába.

**Június 8.** Az opponensi bírálatok megtekinthetők az egyetem online repozitóriumában

**Júniusban** a záróvizsgát megelőző két hétben két alkalommal lehetőség lesz a záróvizsga prezentációját gyakorolni. Ezek időpontját később pontosítjuk.

**Június 15 vagy 16.** Záróvizsga. (Ennek időpontja kismértékben változhat!)

* a záróvizsga keretében a hallgató egy önálló, legfeljebb 15 perc hosszú vetítéses prezentációban ismerteti kutatásának alapproblémáját és főbb téziseit
* válaszol az opponens által írásban felvetett megjegyzésekre, illetve kérdésekre,
* és válaszol a bizottság által szóban feltett kérdésekre;
* a záróvizsga jegye a dolgozatra kapott osztályzat, a prezentációra kapott osztályzat és az opponens, illetve a bizottság kérdéseire adott válaszokra kapott osztályzat matematikai átlaga;
* a diplomajegybe a dolgozatra és a prezentációra kapott osztályzat mellett a szigorlati jegy is beleszámít.

Kérek mindenkit a határidők betartására, mivel azok elmulasztása a KTVSZ rendelkezése értelmében különeljárási díjat von maga után, illetve a dolgozat el nem fogadását eredményezheti.